**UČNI SKLOP: RAZSVETLJENSTVO**

Tema: Valentin Vodnik: Moj spomenik

**Nameni učenja**

Vsebina oz. cilji, ki jih obravnavamo v tem sklopu, so različno zahtevni:

* Z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem umetnostno besedilo, in sicer Vodnikovo pesem Moj spomenik*.*
* Pesem Moj spomenik preberem čim bolj doživeto: s posebno govorico ponazorim razpoloženje v pesmi (interpretativno branje).
* Svoje razumevanje pesemskih slik pojasnim s svojimi besedami.
* Povzamem sporočilo in temo književnega besedila.
* Določim temo besedila in prepoznam zgodovinsko snov.
* Ob izbranem besedilu predstavim značilnosti epske pesmi.
* Prepoznavam lirskega izpovedovalca (1. oseba, sedanjik).
* V pesmi najdem pesniška sredstva (in sicer: primero, poosebitev/poosebljenje, okrasni pridevek) in jih poimenujem, predstavim njihovo vlogo in jo ovrednotim.
* V kitici znam določiti ritem (amfibrah) in prepoznam alpsko poskočnico.
* Prepoznam prestopno rimo.
* Izpostavim podobnosti/razlike med tem in drugimi pesemskimi besedili.
* Tvorim besedilnovrstno ustrezno, smiselno in razumljivo (poustvarjalno) besedilo, skladno z jezikovno in slogovno normo knjižne zvrsti, v katerem se učim izražati svoje doživljanje in razumevanje prebranega besedila.
* Razumem in pravilno uporabljam literarnovedne izraze: avtor besedila, izpovedovalec, osebnoizpovedna pesem, sporočilo književnega besedila, oklepajoča rima, prestopna rima, zaporedna rima, ritem pesmi, alpska poskočnica, jamb, trohej, amfibrah.
* Poznam književnika Valentina Vodnika in bistvene značilnosti njegovih del.
* Besedilo uvrstim v časovni okvir njegovega nastanka in utemeljim svojo izbiro.
* Predstavim temeljne značilnosti literarnozgodovinskega/književnega obdobja (tj. razsvetljenstva) in predstavnike.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2388/index.html> na str. 359. |
| 2. Samostojno učenje  (poslušanje, branje besedila) | Nato poslušaj/preberi pesem z naslovom *Moj spomenik* v i-učbeniku na povezavi <https://eucbeniki.sio.si/slo9/2388/index1.html> na str. 360. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane s pesmijo, in jih najdeš na povezavi <https://eucbeniki.sio.si/slo9/2388/index1.html> od str. 360 do str. 263 ter na povezavi  <https://eucbeniki.sio.si/slo9/2388/index6.html> na str. 365.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.).  Pomagaj si s povezavo <https://eucbeniki.sio.si/slo9/2388/index5.html> na str. 364.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | Napiši poustvarjalno besedilo, in sicer pesem, v kateri boš pisal o svojem življenju in poslanstvu. Uporabi enak ritem (alpska poskočnica), kot ga je uporabil Vodnik v pesmi *Moj spomenik*.  Nato izdelek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši preverjanje znanja na **delovnem listu**. Nato ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |